kardosdrur/scandi-wiki huggingface dataset:
Jan Leslie

Jan Leslie (født 20. maj 1971 i Esbjerg) er en dansk håndboldtræner, der er cheftræner for HH Elite. Han har tidligere været tilknyttet HF Mors som spillende træner, Team Esbjerg, Randers HK, Aalborg DH, Skjern Håndbold, Ribe-Esbjerg HH og de russiske storklubber Rostov-Don og CSKA Moskva.

Han første trænerjob var i HF Mors, i perioden 2000 til 2002. Tre år senere blev han cheftræner for Team Esbjerg, og blev derefter Aalborg DH. Derefter vendte Leslie tilbage til herrehåndbold, hvor han blev assistenttræner i Skjern Håndbold. 

I hans tid i Randers HK, vandt han DM 2012, for første gang klubbens historie. Årene forinden, vandt han sølv i 2010 og 2011. I 2010, vandt han EHF Cup, efter finalesejr over spanske Elda Prestigio. Han sluttede hans tid i Randers HK, med at vinde ligabronze i 2014.

Han blev i 2014, cheftræner for det russiske storhold Rostov-Don. I 2015 vandt han også den russiske liga, i hans første sæson i klubben. Året efter, i 2016 vandt han sølv. Han vandt også den russiske pokalturnering og Super Cup, to gange. Med klubben, nåede han også kvartfinalen ved EHF Champions League i 2016. Han blev i November 2016, fyret i klubben og vendte derefter hjem til Danmark, som træner for Ribe-Esbjerg HH. 

I sommeren 2019, blev han introduceret som cheftræner for det nye russiske storhold CSKA Moskva. 

Han har desuden taget EHF Master Coach-uddannelsen, som han sluttede i 2006.

Referencer

Eksterne henvisninger 

Jan Leslie - whccska.dk 

Håndboldtrænere fra Danmark
Håndboldtrænere fra Team Esbjerg
Håndboldtrænere fra Randers HK
NORML

National Organization for the Reform of Marijuana Laws (NORML) er en organisation som blev startet i USA i 1970, som arbejder for afkriminalisering af cannabis, deres arbejde har hørt til lovliggørelsen af mindre mænger cannabis i elleve stater og fået indført lavere straffe over hele landet for at have cannabis på sig.

The NORML Foundation, der blev grundlagt i 1997, sponser annoncekampanger til oplysning om cannabis.

NORML arbejder også på internationalt plan og har blandt andet en af deres fire underafdelinger i Norge, NORMAL, som blev stiftet i 1995.

Henvisninger 
 NORML's hjemmeside

Politiske organisationer
Etableret i 1970
Hamp
Good Rockin' Tonight

"Good Rockin' Tonight" er en komposition af Roy Brown fra 1947. Sangen blev indspillet af Brown selv samme år og i 1948 af Wynonie Harris som et rhythm'n'blues-nummer.

Roy Brown forsøgte sig i årenes løb med en række af egne sange – og andres – men "Good Rockin' Tonight" forblev hans eneste store succes.

Elvis Presleys version 
Størst succes og størst udbredelse fik "Good Rockin' Tonight" i en udgave med Elvis Presley. Elvis indspillede sin version den 10. september 1954 i studiet hos Sun Records i Memphis. Nummeret blev udsendt som A-side på singlen SUN 210, der på B-siden havde "I Don't Care If The Sun Don't Shine" (Mack David), som blev indspillet dagen før.

Med i studiet havde Elvis Presley Bill Black på bas og Scotty Moore på guitar.

Andre kunstnere 
Andre kunstnere har også indspillet sangen, bl.a.
 Paul McCartney
 Bruce Springsteen
 Ricky Nelson
 Pat Boone

Elvis Presley-sange
Sange fra 1947
Rock and roll-sange
Anstalten

Anstalten er en sitcom, der er blevet sendt på TV 2 Zulu. Det første afsnit blev sendt d. 11. april 2011. Serien består af seks afsnit og er skrevet af Linda P og Christina Sederqvist. Den er instrueret af Hella Joof.

Serien foregår på den fiktive lukkede anstalt "Lykkebo". Man følger både de ansatte og beboernes liv. Blandt beboerne er kleptomanen og mordbrænderen Jenny, sociopaten Ernst, den skizofrene Leon.

Serien er blevet kritiseret for at give et stigmatiseret og forkert billede af både ansatte på lukkede anstalter, samt psykisk syge beboere.

Medvirkende 
 Rasmus Bjerg som Ernst
 Hella Joof som Sonja
 Mick Øgendahl som Leon
 Tilly Scott som Camilla
 Linda P som Jenny & Miffy
 Christian Tafdrup som Oliver
 Christian Mosbæk som Mandarks

Referencer

Eksterne henvisninger 
 
Komedieserier fra Danmark

Tv-programmer fra TV 2 Zulu
Satire
Danske tv-serier fra 2010'erne
Citroën DS4

Citroën DS4 er en bilmodel fra Citroën. Modellen kom på markedet i 2011 og afløste tredørsudgaven af Citroën C4.

Modellen findes kun i én karrosserivariant, femdørs hatchback. Motorprogrammet omfatter benzinmotorer på 1,6 liter og dieselmotorer på 1,6 og 2,0 liter. Effekten går fra 92 til 200 hk. Alle motorerne er firecylindrede rækkemotorer og har med undtagelse af den mindste dieselmotor 16 ventiler.

DS4s konkurrenter er bl.a. Alfa Romeo Giulietta, Fiat Bravo, Ford Focus, Lancia Delta, Opel Astra og SEAT León.

Sikkerhed 
Modellen er i 2011 blevet kollisionstestet af Euro NCAP med et resultat på fem stjerner ud af fem mulige.

Tekniske specifikationer

Kilder 

 Citroën DS4 ''Preise • Technische Daten • Ausstattungen , 1. juni 2011 (tysk)
 Citroën DS4 instruktionsbog, juli 2011

Eksterne henvisninger 

 Officielt websted 

DS4
Små mellemklassebiler
Forhjulstrukne biler
Biler introduceret i 2011
Biler fra 2010'erne
Jacopo Amigoni

Jacopo Amigoni (Amiconi) (født 1682 i Venedig, død 21. august 1752 i Madrid) var en italiensk maler.

I Madrid virkede han sine fem sidste leveår som hofmaler. Amigoni fik sin første kunstneriske undervisning i sin fødeby, men drog snart udenlands, var sysselsat med freskomalerier til det nyopførte Schleissheim Slot og tog derefter 1729 til London, hvor han gjorde lykke ved sine portrætter (bl a. af Georg 2.'s gemalinde med døtre); under et kortere ophold i Paris stiftede han bekendtskab med Farinelli, for hvem han har udført en del arbejder. Amigoni, som både har malet fresker og oliebilleder, snart af religiøst, snart af mytologisk indhold, var en hurtig arbejdende kunstner, hvis virtuosmæssige udførte malerier falder godt i rokokotidens smag.

Eksterne henvisninger 

Malere fra Italien
Rokokomalere
Hofmalere
Tunguska (flod)

Tunguska (, ) er en flod i Khabarovsk kraj i det østlige Sibirien i Rusland og en af bifloderne til Amur fra venstre. Floden er 86 km lang og har et afvandingsområde på 30.000 km². 

Tunguska opstår hvor floderne Kur og Urmi løber sammen. Begge disse er omkring 450 km lange. Der er omkring 2.000 indsøer i Tunguskas afvandingsområde med et samlet areal på omkring 80 km².

Hele floden er farbar. Tunguska er isdækket fra november til april.

Kilder 

Bifloder til Amur
Floder i Khabarovsk kraj
Floder i Jødiske autonome oblast
Barney og Venner

Barney og Venner (engelsk: Barney & Friends) er en amerikansk tv-serie rettet mod børn i alderen 2 til 5 år. Serien var lavet af Sheryl Leach af Dallas og består af 268 afsnit. Hovedrollen er Barney, en antropomorf lilla Tyrannosaurus rex, og sine dinosaurvenner. De har også besøg af kendte mennesker, både børn og voksne. Barney blev hurtigt populær, og havde efter en sæson omkring 5 millioner seere, næsten lige så som rivalen Sesame Street.

Franchise 
Barney blev udgivet som en serie videoer i 1987, og blev fra 1992 til 2009 produceret og sendt af PBS. Bøger og legetøj fra serien er blevet lanceret og sælger godt.

Se også 
 Animaniacs

Referencer

Eksterne henvisninger 
 Officiel hjemmeside
 

Tv-serier for børn
Amerikanske tv-serier fra 1990'erne
Tv-programmer fra Public Broadcasting Service
Lovis Corinth

Louis Corinth (født 21. juli 1858 i Tapiau, Østpreussen, død 17. juli 1925) var en tysk maler.

Corinth blev uddannet efterhånden i Königsberg, München (Löfftz) og Paris, ved sin virksomhed knyttet først til München, så til Berlin. Her blev han en af secessionens mest omstridte mænd. Hans varmblodige naturalisme går løs på emnet, ikke sjælden med bristende smag og kultur, men med kraftigt temperament og stor malerisk bravur.

Han maler meget ofte i stor målestok og med broget emnekreds: karakterfulde portrætter (selvportræt med benrad, Conrad Ansorge etc.), bibelske stykker (Plata [1898, Magdeburg Museum], Nedtageisen fra Korset, 1906, etc.), mytologiske sujetter (det morsomme Zeus’ Barndom, 1906) og mange andre, og med forkærlighed det nøgne legeme (Diptykonet Das Leben etc.). Corinth var også illustrator (flere litografi-suiter), raderer og var optrådt som kunstforfatter.

Et sent værk var Den røde Kristus fra 1922, et oliemaleri på træ i traditionen for maling af altertavler hos gamle tyske og hollandske malere.

Referencer

Litteratur 
 Rudolph Klein, Louis Corinth, Berlin 1908

Eksterne henvisninger 

Malere fra Tyskland
Impressionistiske malere
Tyskere i 1800-tallet
Tyskere i 1900-tallet
Brisingr

Brisingr er en fantasyroman, skrevet af den amerikanske forfatter Christopher Paolini. Bogen blev publiceret i 2008, og fik dansk oversættelse samme år som publiceringen. Den er tredje bind i Arven-trilogien om dragerytteren Eragon og hans trofaste drage Saphira, som må bekæmpe den onde konge Galbatorix i den fiktiv verden kaldet Alagaësia. Brisingr er i delt op i to bøger, og det var meningen det skulle være den sidste bog i Arven-serien, men Paolini valgte af flere grunde at udvide historien. Den efterfølges således af Arven, der udkom i 2012.

Romaner fra USA
Bøger af Christopher Paolini
Arven-serien
Litteratur i 2008
509 f.Kr.

Se også 509 (tal)

Begivenheder 
 Republikken indføres i Rom, og erstatter monarkiet.

Født

Dødsfald 

09
Virslīga

Virslīga (Overligaen) er den øverste liga indenfor fodbold i Letland, og er arrangeret af Letlands Fodboldforbund. Sæsonen begynder i april hvert år, og løber indtil begyndelsen af november. Der spilles ikke om vinteren på grund af det barske klima. Siden 2006 er Virslīga sponseret af Latvijas Mobilais Telefons (LMT), og officielt kaldes den LMT Virslīga.

I slutningen af sæsonen, rykker de lavest placerede hold automatisk ned i 1. division, og vinderen af 1. division tager automatisk deres plads. Den næstlavest placerede hold i Virslīga og andet hold i 1. divisonen spiller to kampe om en plads i Virslīga den følgende sæson. Vinderen af LMT Virslīga, Letlandsmesteren, spiller i UEFA Champions League kvalifikationsrunden. Den andet- og tredjeplacerede klub spiller i UEFA Cup kvalifikationspillene.

Virslīga-klubber (2022)

Licens  
 Licens i LFF-A 2022.

Kildehenvisninger

Eksterne henvisninger 

 Letlands Fodboldforbund 
 Foot.dk
 Soccerway
 The-sports.org

Fodbold i Letland
Fodboldligaer
York Bowen

Edwin York Bowen (født 22. februar 1884 i London England, død 23. november 1961) var en engelsk komponist og pianist.

Bowen var nok mest kendt som klaverkomponist og pianist. Han skrev fire klaverkoncerter, og en del klaverstykker, som han selv uropførte.

Han skrev også fire symfonier, (hvoraf 3 & 4 symfoni er gået tabt eller ufuldendt), og en del orkesterværker, sange, solo stykker for mange instrumenter etc.
Bowen skrev i en romantisk, men personlig stil inspireret af Sergei Rachmaninov, Edward Grieg, Frédéric Chopin og Peter Tjajkovskij.

Eksterne kilder og henvisninger 
 Artikler og anmeldelser 
 Beecham, Gwilym, ‘Music of York Bowen (1884-1961): A Preliminary Catalogue’, Musical Opinion, 107 (1984), 313-315
 Gray-Fisk, Clinton, ‘Pen Portrait: York Bowen’, Musical Times, 98/1378 (1957), 664-665
 Watson, Monica, York Bowen: A Centenary Tribute (London, Thames, 1984)

Udvalgte værker 

 Symfoni nr. 1 (i G-mol) (1901) - for orkester
 Symfoni nr. 2 (i E-mol) (1912) - for orkester
 Symfoni nr. 3 (i E-mol) (1951) (tabt) - for orkester
 Symfoni nr. 4 (i G-dur) (1954) (ufuldendt) - for orkester
 4 Klaverkoncerter (1903, 1905, 1907, 1929) - for klaver og orkester

Kilde 
 Om York Bowen på www.musicweb-international.com 

Komponister fra England
Klassiske komponister fra det 20. århundrede
Einar Englund

Sven Einar Englund (født 17 juni 1916 i Gotland, Sverige, død 27 juni 1999 Visby, Sverige) var en svensk/finsk komponist.

Englund tog til Helsingfors i Finland som 17-årig og studerede på Sibelius-Akadamiet hos Selim Palmgren. Studerede senere i USA hos Aaron Copland.

Han var efter Jean Sibelius en af de vigtige symfonikere i Finland, og han skrev hele syv symfonier, ligesom Sibelius selv.

Han skrev også kammermusik, balletter og filmmusik.

Udvalgte værker 

 Symfoni nr. 1 "Krigssymfoni" (1946) - for orkester
 Symfoni nr. 2 "Solsorten" (1948) - for orkester
 Symfoni nr. 3 "Barbarossa" (1971) - for orkester
 Symfoni nr. 4 "Nostalgi" (1976) - for strygeorkester og slagtøj
 Symfoni nr. 5 "Finsk" (1977) - for orkester
 Symfoni nr. 6 "Aforismer" (1984) - for kor og orkester
 Symfoni nr. 7 (1988) - for orkester

Litteratur 
 Englund, Einar: I skuggan av Sibelius: Fragment ur en tonsättarens liv. Helsingfors: Söderström, 1996.

Eksterne kilder og henvisninger 
 Om Einar Englund  (musikforlaget Fennica Gehrman).
 Fimic.fi  Biografi, kompositionsliste mm.

Komponister fra Finland
Klassiske komponister fra det 20. århundrede
Den Hageske Stiftelse

Den Hageske Stiftelse er en dansk selvejende institution oprettet 1915 af godsejer Johannes Hage. Den er hjemmehørende på Nivaagaard.

Ifølge fundatsen skal stiftelsen hjælpe syge mennesker "til helbredelse og lindring". Hage gav 500.000 kr. til stiftelsen som startkapital. Renterne skulle anvendes til kurophold for nervelidende mennesker. Hage havde oprindeligt planer om at opføre et nervesanatorium i 1919, men opgav ideen, eftersom behovet allerede var dækket af andre institutioner.

Da Hage døde i 1923, var Nivaagaards Malerisamling og Nivaagaard Hospital allerede selvejende institutioner. Resten af Johannes Hages ejendomme blev i gældfri stand testamenteret til Den Hageske Stiftelse, Nivaagaards Teglværk, avlsgård, hovedbygningen og Nive Mølle.

Johannes Hages ønske om, at Nivaagaards hovedbygning skulle anvendes til rekonvalescenthjem for nervelidende kvinder, blev til virkelighed i 1934, men hjemmet blev lukket igen i 1959. 

Et medlem af Hage-slægten sidder i bestyrelsen og er som regel formand. Nevøen Christopher Hage blev udpeget af Johannes Hage til den første bestyrelse.

Kilder 
 Om Den Hageske Stiftelse

Nivå
Slægten Hage
Etableret i 1915
Stiftelser i Danmark
Cornelis Dopper

Cornelis Kees Dopper (født 7. februar 1870 i Stadskanaal, død 18. september 1939 i Amsterdam, Holland) var en hollandsk komponist, dirigent og lærer.

Dopper skrev i tysk romantisk stil. Han har komponeret syv symfonier, orkesterværker og en cellokoncert.

Udvalgte værker 

 Symfoni nr. 1 "Diana" (1886)  - (ballet Symfoni) - for orkester
 Symfoni nr. 2 "Skotsk" (1904) - for orkester
 Symfoni nr. 3 "Rembrandt" (1904, rev. 1905) - for orkester
 Symfoni nr. 4 "Sinfonietta" (1909) - for orkester
 Symfoni nr. 5 Sinfonia epica (1908) - for orkester
 Symfoni nr. 6 "Amsterdam" (1912) - for orkester
 Symfoni nr. 7 "Zuiderzee" (1917) - for orkester

Eksterne henvisninger 
 The website of the Cornelis Dopper Foundation  (hollandsk ).
 om Cornelis Dopper på musicweb-international.com 

Komponister fra Nederlandene
Klassiske komponister fra det 20. århundrede
Dirigenter fra Nederlandene
Nederlændere i 1800-tallet
Nederlændere i 1900-tallet
Ernst van der Eyken

Ernst Jozef Leo van der Eyken (født 23. juli 1913 i Antwerpen, død 6. februar 2010 i Bruxelles, Belgien) var en belgisk komponist, dirigent og violinist.

Van der Eyken komponerede omtrent 120 værker i en flamsk stil som strakte sig fra post-romantisk til moderne i karakter.
Han har skrevet to symfonier, orkesterværker, kammermusik, korværker, klaver, orgelstykker og for scenen.

Udvalgte værker 

 Symfoni nr. 1 (1969) - for strygeorkester
 Symfoni nr. 2 (1975) - for orkester
 Klaverkoncert (1994) - for klaver og orkester
 Digtning (1938) - for strygeorkester
 Buffa overture (1936) - for kammerorkester
 Salmodia accorata (Inderlig salme) (1966) - for kammerorkester
 Elegi for Bieke (1984) - for strygeorkester

Kilde 
 Om Ernst van der Eyken på musicweb-international.com 

Komponister fra Belgien
Klassiske komponister fra det 20. århundrede
Personer fra Antwerpen
Frédéric Devreese

Frédéric ridder Devreese (født 2. juni 1929 i Amsterdam, død 28. september 2020) var en hollandsk født belgisk komponist.

Devreese skrev mest orkestermusik og kammermusik.
Han studerede hos Marcel Poot i Brussel i Belgien, og Ildebrando Pizzetti i Rom i Italien. Han skrev en symfoni, fire klaverkoncerter og klaverstykker.

Devreese har også dirigeret BRT philharmoniske orkester, og indspillet en række plader med Belgiske orkesterværker, for pladeselskabet Marco Polo. Han var søn af komponisten Godfried Devreese.

Udvalgte værker  

 Symfoni (1953) - for orkester
 4 Klaverkoncerter (1949, 1952, 19?, 1983 ) - for klaver og orkester  
 Violinkoncert (1951) - for violin og orkester
 2 Satser (1953) - for strygeorkester

Kilde 
 Om Frédéric Devreese 

Komponister fra Nederlandene
Komponister fra Belgien
Klassiske komponister fra det 20. århundrede
Hans Henkemans

Hans Henkemans (født 23. december 1913 i Haag - død 29. december 1995 i Nieuwegein, Holland) var en hollandsk pianist, komponist og lærer.

Henkemans var vel nok mest kendt som koncertpianist. Han var inspireret af Claude Debussy og Maurice Ravel, men studerede også komposition hos Willem Pijper, som ligeledes var en stor inspiration. 

Han har komponeret orkesterværker, koncert stykker for forskellige instrumenter, klaverstykker, kammermusik, korværker og musik for scenen.

Henkemans mest interessante og bemærkelsesværdige værk er nok Partita for Orkester (1960).

Udvalgte værker 

 "Forspil" (1936) - for orkester
 Partita (1960) - for orkester 
 Elegier "Til minde om Pierre Monteux" (1967) - for fire fløjter og orkester
 Klaverkoncert nr. 1 (1932) - for klaver og strygeorkester
 Fløjtekoncert (1945-1946) - for fløjte og orkester
 Violinkoncert (1948-1950) for violin og orkester
 Cellokoncert (1988-1989) - for cello og orkester
 "Etude Nr.2" (1937) - for klaver
 "Vi var tre hundrede" (1933-1944)  (kantate) - for blandet kor og orkester 
 "For vinden" (1968) - for klokkespil

Kilde 
 om Hans Henkemans

Musikere fra Nederlandene
Komponister fra Nederlandene
Klassiske komponister fra det 20. århundrede
Peter Gustav Bauditz

Peter Gustav Bauditz (25. august 1815 – 20. april 1877) var en dansk officer, bror til Peter Bauditz og far til forfatteren Sophus Bauditz.

Bauditz var søn af generalmajor Carl Gustav Heinrich Bauditz. 

Han deltog i 2. Slesvigske Krig, hvor han var major ved. 3. dragonregiment og indkvarteret på herregården Margård på Fyn. I godsarkivet opdagede han tilfældigt en ligprædiken over adelsdamen Susanna Bauditz, der levede omkring 1700. Godsejeren C.E.A. Schøller forærede Bauditz bogen, som siden gik i arv til Sophus Bauditz, der senere skrev om Susanna Bauditz' livshistorie. Peter Gustav Bauditz endte som  oberst.

21. marts 1849 blev han gift med Cornelia Annine Magdalene Clementsen (30. juni 1820 -).

Kilder 
 Sophus Bauditz, "Susanna Bauditz", Personalhistorisk Tidsskrift, 2. række, 4. bind (1889). Online

Peter Gustav
Officerer fra Danmark
Personer i den 2. Slesvigske Krig fra Danmark
Danskere i 1800-tallet
Riddere af Dannebrog
L.B. Hansen

Ludvig Bernhard Hansen (L.B. Hansen) (født 25. marts 1856 i Grorud, død 29. november 1933) var en norsk xylograf.

L.B. Hansen virkede i ti år i Stockholm 1878-1888, men vendte så tilbage til Norge, hvor han var meget produktiv. Han har især udført portrætter, både af danskere, svenskere og nordmænd og af historiske personer.

Portrætter 
Oversigten er baseret på de portrætteredes biografier i Dansk Biografisk Leksikon.

 Et xylografi fra 1893 viser deltagerne i Fram-ekspeditionen

Kilder 
 Omtale på slægtsside

Xylografer fra Norge
Hinrich Conrad Bauditz

Hinrich Conrad (von) Bauditz (født 1661 i Hamborg, død 4. januar 1714 i Stade) var en tysk maler. Han er stamfader til den danske gren af slægten Baudissin.

Han var søn af Heinrich Günther von Baudissin (1636-1673) og NN Cunningham. Han blev gift 1. gang 18. november 1684 i Rendsborg med Susanne Böhrensen (1665 – 21. april 1686), datter af Hans Böhrensen og Margarethe Petersen (?) og 2. gang 17. januar 1689 i Rendsborg med Catharina Gude (21. februar 1659 – 29. december 1712), datter af rådsherre, borgmester i Rendsborg Claus Gude og Abelthor Schmede. 

Bauditz var uddannet ingeniørofficer, men virkede fra 1684 som portrætmaler i Rendsborg, i hvis patricierslægter han var indgiftet. Takket være sine gode forbindelser benyttedes han meget af både det plønske og det glücksborgske hertughof, ligesom han havde mange kunder i de slesvigske og holstenske byer. Den plønske hofmarskal Bendix von Cunningham var formentlig i familie med Bauditz' mor. Under kortere ophold i kongeriget malede han bl.a. for oberst Jacob de Bruin på Sandholt. Muligvis har han været i forbindelse med Abraham Wuchters. Det eneste bevarede værk fra hans hånd er imidlertid et portræt af hustruen (i familieeje), og hans øvrige malerier kendes kun arkivalsk. Derimod har nogle kobberstik fra hans hånd overlevet (Alkymisten, 1728).

I første ægteskab havde han sønnen Hans Christian Bauditz (1685-?) og i andet ægteskab sønnen Adolph August Bauditz (1696-1763), som var far til Carl Bauditz.

Kilder og eksterne henvisninger 
 

Hinrich Conrad
Portrætmalere
Malere fra Tyskland
Kobberstikkere fra Tyskland
Militærfolk fra Tyskland
Personer fra Hamborg
Julius Bauditz

Julius Theodor Vilhelm Bauditz (12. august 1817 i København – 27. august 1885 sammesteds) var en dansk departementschef og ministersekretær, bror til bl.a. Ferdinand og Waldemar Gustav Otto Bauditz.

Han var søn af hofmarskal hos arveprins Ferdinand, generalmajor og kammerherre Ferdinand Christian Fürchtegott Bauditz og Caroline Holm, blev student 1834 fra Sorø Akademi og cand. jur. 1839. 1840 blev han hofjunker, 1841 volontør i Danske Kancelli, 1845 kammerjunker, 1847 kancellist, marts 1848 tilforordnet tilforordnet som sekretær hos den kgl. kommissarius ved Østifternes Provinsialstænders forsamling, 7. juni samme år hos den kgl. kommissarius ved Nørrejyllands Provinsialstænders forsamling. 8. december samme år blev Bauditz 3. fuldmægtig i Indenrigsministeriets kommunekontor, 1849 2. fuldmægtig, 1851 tillige konstitueret sekretær i Indenrigsministeriet, 1852 fast sekretær. 6. oktober 1854 blev han Ridder af Dannebrog. Fra december 1854 til september 1855 var han også sekretær for konseilspræsident Peter Georg Bang.

1855 blev han chef for sekretariatet i Ministeriet for Monarkiets fælles indre Anliggender, 1856 kammerherre, 1857 fungerende departementschef i Finansministeriet og chef for Domænedepartementet under Ministeriet for Monarkiets fælles indre Anliggender. 1858 fik han afsked med ventepenge, udnævntes til Dannebrogsmand og var samme år formand for Forsteksaminationskommissionen.

12. august 1884 blev han naturaliseret som dansk adelig.

Han var ugift.

Kilder 
 Danske Jurister 1736-1936.

Eksterne henvisninger 
 

Departementschefer i Finansministeriet
Personer fra København
Riddere af Dannebrog
Jurister fra Danmark
Julius
Danskere i 1800-tallet
Kammerherrer fra Danmark
Kan (flod)

Kan (russisk: Кан) er en flod i Krasnojarsk kraj i Rusland. Den er en biflod til Jenisej og er 629 km lang, med et afvandingsområde på 36.900 km².

Flodem har sine kilder i Sajanbjergene og løber derfra først mod nord, gennem byen Kansk, og der efter i vestlig retning. Den passerer nordvest for Krasnojarsk og munder ud i Jenisej nær Zelenogorsk.

Noter 

Floder i Krasnojarsk kraj
Gunnar Berg

Gunnar Berg er navnet på flere personer:

 Gunnar Berg (maler) (1863-1893) – norsk maler
 Gunnar Berg (spejderleder) (1897-1987) – norsk-amerikansk spejderleder
 Gunnar Berg (komponist) (1909-1989) – dansk komponist
 Gunnar Berg (politiker) (født 1923) – norsk politiker
Zelenogorsk (Krasnojarsk kraj)

Zelenogorsk (, ) er en lukket by i Krasnojarsk kraj i Rusland med  indbyggere. Den var tidligere kendt som Krasnojarsk-45 og var involveret i det sovjetiske atomprogram gennem berigning af uran.

Byen ligger på venstre bred af floden Kan, 180 km før sammenløbet med Jenisej i Sibirien.

Som en lukket by gik den under kodenavnet Krasnojarsk-45 helt til den russiske præsident Boris Jeltsin i 1992 erklærede at sådanne byer kunne bruge sine historiske navne. Byen fandtes ikke på nogen officielle kort før da. Som traditionen var med sovjetiske byer, som indeholdte hemmelige anlæg (som for eksempel Oziorsk, kendt som Tjeljabinsk-40, Tomsk-7, og Sarov, kendt som Arzamas-16), så er Krasnojarsk-45 i realiteten et postboksnummer, og implicerer at stedet ligger en vis afstand fra byen Krasnojarsk.

Referencer

Eksterne henvisninger 

 Hjemmenside til byens administration 
 Zelenogorsk, Krasnojarsk Kraj 
 Kort over Zelenogorsk

Lukkede byer
Byer i Krasnojarsk kraj